Doctor Zhivago

Doctor Zhivago er en amerikansk romantisk periodedrama fra 1965, regissert av David Lean og basert på Boris Pasternaks roman av samme navn (Dr. Zhivago, 1957). Hovedperson er den russiske legen og poeten Zhivago som dras inn i de dramatiske begivenhetene i Russland i perioden 1913-22: den russiske revolusjon, første verdenskrig og den russiske borgerkrigen. I tillegg til de ytre begivenhetene har han et komplisert kjærlighetsforhold til Lara som han ikke er gift med. Rollen som dr. Zhivago spilles av Omar Sharif, Lara spilles av Julie Christie, hans kone av Geraldine Chaplin, og andre kjente skuespillere som Rod Steiger og Alec Guinness medvirker. 

Filmen fikk fem Oscar-priser og fem Golden Globe.

Handling
miniatyr|venstre|Fredelige demonstranter angripes av tsarens kosakker.
miniatyr|venstre|Omar Sharif og Julie Christie.
miniatyr|David Lean under opptakene i Finlands vinterkulde.
Filmens handling utspiller seg i Russland i årene 1913-1922. Jurij Zhivago mister sine foreldre i meget ung alder og flytter inn hos venner av familien. Med årene blir han forelsket i familiens datter, Tonja. De gifter seg og får barn. Jurij er både poet og lege, og da revolusjonen bryter ut, får han etter hvert ansvaret for et større feltsykehus. Etter revolusjonen faller han i unåde og sendes i eksil til Ural, hvor han blir tvunget til å leve isolert. Der slites han mellom forpliktelsene til sin kone og sin store kjærlighet Lara.

Om filmen
 Publikum og økonomi 
Filmen ble en stor kommersiell suksess og spilte inn så mye som 111 millioner dollar i USA alene. Den ligger (per 2019) på en åttendeplass over de mest innbringende filmene i USA gjennom tidene. Summen den spilte inn tilsvarer 1,13 milliarder dollar i dagens pengeverdi (2018).

Filmen ble i hovedsak innspilt i Spania og Finland, og ble ikke tillatt vist i Russland før 1994. Produksjonskostnadene var på 11 millioner dollar.

 Anmelderne 
Filmen fikk blandet mottakelse av kritikerne i sin samtid. Kritikken gikk blant annet ut på at filmen var for lang, samt påstander om at den trivialiserte de historiske hendelsene. Filmen har imidlertid blitt bedre behandlet i ettertid og har oppnådd 83 % på Rotten Tomatoes.

VGs anmelder gav den terningkast fem.

Priser
Filmen ble tildelt flere priser. Blant annet fem Oscar-priser (scenografi, musikk, foto, kostyme og adaptert manus) og fem Golden Globes (inkludert beste film). Den ble også nominert til Gullpalmen.

 Annet 
Filmen finnes i ulike versjoner med så forskjellig spillelengde som 160- og 200 minutter.

Maurice Jarre komponerte filmmusikken, blant annet gjennomgangsmelodien «Lara's Theme».

I rollene
(utvalg)
Omar Sharif: Dr. Jurij Zjivago
Julie Christie: Larissa (Lara) Antipova
Alec Guinness: Gen. Jevgraf Zjivago
Klaus Kinski: Kostojed Amourski
Geraldine Chaplin: Tonja Gromeko
Rod Steiger: Viktor Komarovskij
Ralph Richardson: Aleksandr Gromeko
Siobhán McKenna: Anna Gromeko
Tom Courtenay: Pasja (Pavel) Antipov (Strelnikov)

Referanser


Eksterne lenker


Kategori:Romantiske dramafilmer fra USA
Kategori:Historiske filmer fra USA
Kategori:Krigsfilmer fra USA
Kategori:Filmer fra 1965
Kategori:Filmer basert på bøker
Kategori:Engelskspråklige filmer
Kategori:Vinnere av Sølvklumpen
Kategori:Filmer lagt til Det russiske imperiet
Kategori:Filmer lagt til Russland
Kategori:Filmer lagt til Sovjetunionen
Kategori:Filmer lagt til Sovjetunionen under Stalintiden
Kategori:Filmer satt til 1910-årene
Kategori:Filmer satt til 1920-årene
Kategori:Filmer satt til 1930-årene
Kategori:Filmer satt til 1940-årene